CELEX: C2005/205/32
Language: hu
Date: 2005-08-20 00:00:00
Title: Az Elsőfokú Bíróság ítélete 2005. június 22. a T-102/03. sz., Centro informativo per la collaborazione tra le imprese e la promozione degli investimenti in Sicilia SpA (CIS) kontra Európai Közösségek Bizottsága ügyben (Európai Regionális Fejlesztési Alap – Pénzügyi támogatás törlése – A támogatás kedvezményezettje által eszközölt kiadások figyelmen kívül hagyása – A 4253/88 rendelet 24. cikke – Indokolási kötelezettség – Hivatalból végzett vizsgálat)

20.8.2005   
            
            
               HU
            
            
               Az Európai Unió Hivatalos Lapja
            
            
               C 205/19
            
         
      AZ ELSŐFOKÚ BÍRÓSÁG ÍTÉLETE
   
   2005. június 22.
   a T-102/03. sz., Centro informativo per la collaborazione tra le imprese e la promozione degli investimenti in Sicilia SpA (CIS) kontra Európai Közösségek Bizottsága ügyben (1)
   
   (Európai Regionális Fejlesztési Alap - Pénzügyi támogatás törlése - A támogatás kedvezményezettje által eszközölt kiadások figyelmen kívül hagyása - A 4253/88 rendelet 24. cikke - Indokolási kötelezettség - Hivatalból végzett vizsgálat)
   (2005/C 205/32)
   Az eljárás nyelve: olasz
   A T-102/03. sz., Centro informativo per la collaborazione tra le imprese e la promozione degli investimenti in Sicilia SpA (CIS) (székhelye: Catania [Olaszország], képviselik: A. Scuderi és G. Motta ügyvédek) kontra Európai Közösségek Bizottsága (meghatalmazottak: E. de March és L. Lynn, segítőjük: A. Dal Ferro ügyvéd, kézbesítési címe: Luxembourg) ügyben, az Európai Regionális Fejlesztési Alap (ERFA) támogatásának törléséről szóló, 2002. november 15-i C (2002) 4155 bizottsági határozat megsemmisítése iránti keresete tárgyában, amely támogatást az 1993. február 16-i C (93) 256/4 bizottsági határozattal a vállalkozások közötti együttműködést és a beruházások elősegítését szolgáló tájékoztató központ tevékenységére globális támogatás formájában engedélyeztek, valamint a Bizottság által az e támogatás jogcímén kifizetett előleg behajtása tárgyában, az Elsőfokú Bíróság (első tanács), tagjai: J.D. Cooke tanácselnök, R. García-Valdecasas és I. Labucka bírák; hivatalvezető: J. Palacio González főtanácsos, 2005. június 22-én meghozta ítéletét, amelynek rendelkező része a következő:
   
               1)
            
            
               A Bíróság megsemmisíti az Európai Regionális Fejlesztési Alap támogatásának törléséről szóló, 2002. november 15-i C (2002) 4155 bizottsági határozatot, amely támogatást a 1993. február 16-i C (93) 256/4 bizottsági határozattal engedélyeztek, annyiban amennyiben az törli a Centro informativo per la collaborazione tra le imprese e la promozione degli investimenti in Sicilia SpA által eszközölt 688 505 743 olasz líra összegű igazolt kiadásokra vonatkozó támogatást.
            
         
               2)
            
            
               A Bíróság kötelezi a Bizottságot saját költségeinek és a felperes költségeinek a viselésére.
            
         
      (1)  HL C 112., 2003.5.10.